
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 133
                                                              din 31 august 2017
                                  privind validarea mandatului unui consilier local şi modificarea componenţei 

                                                                      unei comisii de specialitate

   
Consiliul Local al Municipiului Sighişoara, întrunit în şedinţă ordinară,   
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 22.044/17.08.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere constatarea încetării de drept a mandatului de consilier local în cadrul Consiliului Local Sighișoara, al domnului Gavrilă Ionel, înainte de expirarea duratei normale a mandatului acestuia și a vacantării locului deținut de acesta în cadrul Consiliului Local Sighișoara;
Având în vedere Ordinul Prefectului – Județului Mureș nr.  371/28.07.2017 privind constatarea încetării de drept a mandatului de consilier local în cadrul Consiliului Local Sighișoara al domnului Gavrilă Ioan (prenumele corect fiind Ionel), comunicat cu adresa Instituției Prefectului – Județul Mureș nr. 10.958/II/VI din 01.08.2017, dosar 5, înregistrată la Municipiul Sighișoara cu nr. 21.171/04.08.2017, ordin în urma căruia, se declară vacant locul deținut de acesta în cadrul Consiliului Local Sighișoara;
Văzând adresa cu nr. 346/11.08.2017, înregistrată la registratura generală a Municipiului Sighişoara cu nr. 21.798/11.08.2017, depusă de Partidul Național Liberal (P.N.L.) - Filiala Județeană Mureș, din partea căruia domnul Gavrilă Ionel, a fost validat consilier local, prin care solicită iniţierea procedurilor necesare pentru ocuparea locului rămas vacant, ca urmare a vacantării acestuia de către domnul consilier local Gavrilă Ionel, dar și a renunțării la funcția de consilier local a următorului înscris pe lista partidului, în persoana domnului Bândea Dan - Eugen, de către domnul Coman Meluș – Florian și validarea acestuia din urmă, în calitate de consilier local în cadrul Consiliului Local Sighișoara, întrucât întrunește condițiile prevăzute de lege pentru a deveni consilier local;

Ţinând cont de prevederile art. 6 şi 7 din Legea nr. 393/2004 privind Statutul aleşilor locali, cu modificările şi completările ulterioare, respectiv de prevederile art. 100 alin. (33) din Legea nr. 115/2015 pentru alegerea autorităţilor administraţiei publice locale, pentru modificarea Legii administraţiei publice locale nr. 215/2001, precum şi pentru modificarea şi completarea Legii nr. 393/2004 privind Statutul aleşilor locali;
Având în vedere prevederile Regulamentului de organizare şi funcţionare al Consiliului Local Sighişoara, aprobat prin Hotărârea Consiliului Local Sighişoara nr. 98/25.10.2012;
Ținând cont și de prevederile Hotărârii Consiliului Local Sighișoara nr. 6/05.07.2016                          privind alegerea membrilor comisiilor de specialitate ale Consiliului Local al municipiului Sighişoara;
Văzând şi Raportul de specialitate, înregistrat cu nr. 22.045/17.08.2017, prezentat de Biroul Juridic, prin care se propune validarea mandatului unui consilier local şi modificarea componenţei unei comisii de specialitate, făcându-se dovada îndeplinirii prevederilor legale;
Având în vedere Raportul Comisiei de validare, aleasă prin Hotărârea Consiliului Local Sighişoara nr. 1/25.06.2016, cu propunerea de validare a mandatului de consilier local al domnului Coman Meluș – Florian;


În temeiul  prevederilor art. 31 alin. (3), art. 36 alin. (1) şi alin. (9), art. 45 alin. (1) şi ale art. 115 alin. (1) lit. ”b” din Legea nr. 215/2001, Legea administraţiei publice locale, republicată, cu modificările şi completările ulterioare, 
                                                                         H O TĂ R Ă Ş T E:
Art. 1. Consiliul Local al Municipiului Sighişoara validează alegerea domnului Coman Meluș - Florian, din partea Partidului Național Liberal (P.N.L.), în calitate de consilier local în cadrul Consiliului Local al Municipiului Sighişoara. 

Art. 2.  Se modifică Comisia pentru studii şi prognoze economico-sociale, buget, finanţe, administrarea domeniului public şi privat al municipiului, numită prin Hotărârea Consiliului Local Sighișoara nr. 6/05.07.2016, care va avea următoarea componenţă:

  
 - doamna Buzogany Erzsebet;  

   
 - doamna Cioanta Minerva - Elisabeta;  

  
 - domnul Coman Meluș - Florian; 

  
 - domnul Marcu Gheorghe;
  
 - domnul Ciotloş Ioan.

Art. 3. Prezenta hotărâre poate fi atacată de cei interesaţi la instanţa de contencios administrativ în termen de 5 zile de la adoptare sau, în cazul celor absenţi de la şedinţă, de la comunicare, potrivit art. 31^1 alin. (1) din Legea nr. 215/2001, Legea administraţiei publice locale, republicată, cu modificările şi completările ulterioare. 
Art. 4. Prezenta hotărâre se comunică domnului Coman Meluș – Florian, doamnelor și domnilor consilieri locali din cadrul Comisiei pentru studii şi prognoze economico-sociale, buget, finanţe, administrarea domeniului public şi privat al municipiului, în vederea ducerii la îndeplinire a prevederilor acesteia.

Art. 5.  Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş, Partidului Național Liberal (P.N.L.) - Filiala Județeană Mureș şi se va aduce la cunoştinţă publică, prin publicarea pe pagina de internet la adresa www.sighişoara.org.ro
PREŞEDINTE DE ŞEDINŢĂ,

                 Matei Ovidiu – Daniel   
                                                                                         Contrasemnează/Avizat pentru legalitate

                   SECRETAR,



                     Bizo Anca
  (Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Serviciul Administraţie publică locală;

  1 ex. Biroul Juridic;

  1 ex. Partidului Național Liberal - Filiala Județeană Mureș; 
  1 ex. domnul Coman Meluș – Florian;

  4 ex. membrii Comisiei pentru studii şi prognoze economico-sociale, buget, finanţe, administrarea domeniului public şi privat 
                                                                                                                                                                               al municipiului.
14 ex. 
B.A.
